               EUROPSKA KOMISIJA
            Bruxelles, 10.6.2016.
            COM(2016) 384 final
            2016/0181(NLE)
            Prijedlog
            UREDBE VIJEĆA
            o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivoga količinskog ograničenja za otkup obranog mlijeka u prahu

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Sektor mlijeka i mliječnih proizvoda prolazi kroz dulje razdoblje ozbiljne tržišne neravnoteže. Globalna potražnja za mlijekom i mliječnim proizvodima smanjila se tijekom 2015., posebno zbog uvođenja i produljenja ruske zabrane uvoza i slabljenja uvoza iz Kine, vodećeg svjetskog uvoznika mliječnih proizvoda. Istovremeno se općenito povećala ponuda mlijeka u glavnim regijama izvoznicama.

                  Posebno raste proizvodnja mlijeka u Uniji, s obzirom na to da su se zbog isteka mliječnih kvota i pozitivnih srednjoročnih izgleda na svjetskom tržištu povećala ulaganja u kapacitet proizvodnje mlijeka. Isporuke mlijeka u Uniji povećale su se u 2015. za 2,5 %, što čini više od 3,5 milijuna tona dodatnog sirovog mlijeka. Višak proizvedenih količina mlijeka potrebno je preraditi u proizvode koji se mogu dugoročno pohraniti, kao što su maslac i obrano mlijeko u prahu. Tako se u 2015. proizvodnja obranog mlijeka u prahu doista povećala za 8,1 %, a proizvodnja maslaca za 4,7 %. GU AGRI predviđa daljnje povećanje isporuka mlijeka u EU-u u 2016. za 1,4 %.

                  Cijene obranog mlijeka u prahu u Uniji posljedično su se smanjile u 2014. i 2015., kada su dosegnule cijenu javne intervencije. Cijene maslaca također su pod pritiskom smanjenja, ali su još uvijek više od cijene javne intervencije.

                  Člankom 3. Uredbe Vijeća (EU) br. 1370/2013 utvrđena su količinska ograničenja za otkup maslaca i obranog mlijeka u prahu po fiksnoj cijeni iz članka 2. te Uredbe (50 000 tona za maslac i 109 000 tona za obrano mlijeko u prahu). Kada se dosegnu ta ograničenja, otkup se vrši putem natječajnog postupka kako bi se utvrdila maksimalna otkupna cijena.

                  Kako bi se u sektoru mlijeka i mliječnih proizvoda uspostavila nova ravnoteža u teškoj situaciji koja prevladava na tržištu te kako bi se očuvalo povjerenje u učinkovitost mehanizama intervencije, Vijeće je odlučilo povećati količinska ograničenja za otkup maslaca i obranog mlijeka u prahu po fiksnoj cijeni u 2016.

                  Početno količinsko ograničenje od 109 000 tona za obrano mlijeko u prahu dosegnuto je 31. ožujka 2016.  U očekivanju prethodno navedene odluke Vijeća proveden je natječajni postupak te je u okviru tog postupka otkupljeno otprilike 27 000 tona obranog mlijeka u prahu.

                  Otkako je nastavljen otkup po fiksnoj cijeni u okviru udvostručene gornje granice, količine obranog mlijeka u prahu kupljene svakog tjedna znatno su veće nego na početku godine. Vrlo je izgledno da će se nova granica brzo dosegnuti.

                  Stoga je iz istog razloga kao u prvotnoj odluci Vijeća primjereno dodatno povećati količinsko ograničenje za otkup obranog mlijeka u prahu po fiksnoj cijeni. Povećanje količinskog ograničenja za maslac nije potrebno jer dosad nije primljena ni jedna ponuda za maslac.

                  Budući da je moguće da se do trenutka stupanja na snagu ove Uredbe automatski pokrene natječajni postupak za otkup, količine otkupljene u okviru tog postupka ne smiju se uzeti u obzir, tako da se ne odbiju od nove raspoložive gornje granice.

                  Kako bi se osiguralo da mjera predviđena ovom Uredbom ima neposredan učinak na tržište i pridonese stabilizaciji cijena, ova bi Uredba trebala stupiti na snagu sljedećeg dana od dana njezine objave.

               •Dosljednost s postojećim odredbama politike u tom području

                  Ovaj je prijedlog u skladu s duhom zajedničke organizacije tržišta poljoprivrednih proizvoda čiji je cilj stabilizacija tržišta i osiguranje primjerenog životnog standarda za poljoprivrednu zajednicu.

                  Prijedlog je u skladu s člankom 43. stavkom 3. UFEU-a, kojim Vijeće na prijedlog Komisije donosi mjere o utvrđivanju cijena, nameta, potpora i količinskih ograničenja te o utvrđivanju i raspodjeli mogućnosti ribolova.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 43. stavak 3. Ugovora o funkcioniranju Europske unije.

               •Supsidijarnost (za neisključivu nadležnost)

                  Ovaj je prijedlog u zajedničkoj nadležnosti EU-a i država članica i u skladu je s načelom supsidijarnosti.

               •Proporcionalnost

                  Prijedlog je u skladu s načelom proporcionalnosti.

               •Odabir instrumenta

                  Nije primjenjivo.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije / provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavnjivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Proračunski učinak ovog prijedloga ograničen je na razliku u cijeni između fiksne cijene iz članka 2. Uredbe Vijeća (EU) br. 1370/2013 i cijene koja bi konačno bila utvrđena u okviru natječajnog postupka. U trenutačnim okolnostima (i na temelju prošlih iskustava) vjerojatno je da bi potonja cijena bila utvrđena na razini blizu fiksne cijene, stoga bi stvarni utjecaj na proračun bio zanemariv.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

                  Nije primjenjivo.

               2016/0181 (NLE)

               Prijedlog

               UREDBE VIJEĆA

               o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivoga količinskog ograničenja za otkup obranog mlijeka u prahu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Sektor mlijeka i mliječnih proizvoda prolazi kroz dulje razdoblje ozbiljne tržišne neravnoteže. Iako je globalna potražnja za mlijekom i mliječnim proizvodima u 2015. općenito ostala stabilna u usporedbi s 2014., proizvodnja se znatno povećala u Uniji i u drugim glavnim regijama izvoznicama.

               (2)Proizvodnja mlijeka u Uniji stalno raste, s obzirom na to da su se zbog isteka mliječnih kvota i pozitivnih srednjoročnih izgleda na svjetskom tržištu povećala ulaganja u kapacitet proizvodnje mlijeka u Uniji. Višak proizvedenih količina mlijeka prerađuje se u proizvode koji se mogu dugoročno pohraniti, kao što su maslac i obrano mlijeko u prahu.

               (3)Cijene obranog mlijeka u prahu u Uniji posljedično su se smanjile u 2014. i 2015., kada su dosegnule cijenu javne intervencije.

               (4)Člankom 3. Uredbe Vijeća (EU) br. 1370/2013
                  1
                utvrđena su količinska ograničenja za otkup maslaca i obranog mlijeka u prahu po fiksnoj cijeni iz članka 2. te Uredbe. Kada se dosegnu ta ograničenja, otkup se vrši putem natječajnog postupka kako bi se utvrdila maksimalna otkupna cijena.

               (5)Početno količinsko ograničenje od 109 000 tona za otkup obranog mlijeka u prahu po fiksnoj cijeni, utvrđeno Uredbom (EU) br. 1370/2013, dosegnuto je 31. ožujka 2016.

               (6)Kako bi se u sektoru mlijeka i mliječnih proizvoda uspostavila nova ravnoteža u teškoj situaciji koja prevladava na tržištu te kako bi se očuvalo povjerenje u učinkovitost mehanizma javne intervencije, Uredbom Vijeća (EU) 2016/591
                  2
                udvostručena su količinska ograničenja za otkup maslaca i obranog mlijeka u prahu po fiksnoj cijeni u 2016.

               (7)Natječajni postupak proveden je prije stupanja na snagu Uredbe (EU) 2016/591 te je u okviru tog postupka otkupljeno 27 000 tona obranog mlijeka u prahu.

               (8)Otkako je nastavljen otkup po fiksnoj cijeni u okviru novog količinskog ograničenja, količine obranog mlijeka u prahu kupljene svakog tjedna znatno su veće nego na početku godine. Stoga se očekuje da će se brzo dosegnuti novo količinsko ograničenje.

               (9)U slučaju da se natječajni postupak provede prije stupanja na snagu ove Uredbe, primjereno je osigurati da se količine koje su eventualno otkupljene u okviru tog postupka ne uzmu u obzir pri određivanju raspoloživih količina za otkup obranog mlijeka u prahu po fiksnoj cijeni u 2016.

               (10)Kako bi se osiguralo da privremena mjera predviđena ovom Uredbom ima neposredan učinak na tržište i pridonese stabilizaciji cijena, ova bi Uredba trebala stupiti na snagu sljedećeg dana od dana njezine objave,

               DONIJELO JE OVU UREDBU:

               Članak 1.

               U članku 3. stavku 1. Uredbe (EU) br. 1370/2013 drugi podstavak zamjenjuje se sljedećim:

               „Odstupajući od prvog podstavka, u 2016. količinska ograničenja za otkup maslaca i obranog mlijeka u prahu po fiksnoj cijeni iznose 100 000 tona za maslac i 350 000 tona za obrano mlijeko u prahu. U slučaju da se natječajni postupak provede prije [datum stupanja na snagu], količine otkupljene u okviru tog postupka ne odbijaju se od tih količinskih ograničenja.”.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                        FINANCIJSKI IZVJEŠTAJ

                        FS/16/CM/aj 2770087
                        agri.ddg2.c.3(2016) 2751015

                        6.142.2016.1

                        DATUM: 11. 5. 2016.

                        1.

                        NASLOV PRORAČUNA:

                        05 02 12 02

                        ODOBRENA SREDSTVA:

                        u milijunima EUR

                        17,0

                        2.

                        NASLOV:

                        Nacrt UREDBE VIJEĆA o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija za zajedničku organizaciju tržišta poljoprivrednih proizvoda u pogledu primjenjivog količinskog ograničenja za otkup obranog mlijeka u prahu

                        3.

                        PRAVNA OSNOVA:

                        Članak 43. stavak 3. Ugovora o funkcioniranju Europske unije

                        4.

                        CILJEVI:

                        Ovim nacrtom uredbe povećavaju se količinska ograničenja za otkup obranog mlijeka u prahu po fiksnoj cijeni u 2016.

                        5.

                        FINANCIJSKI UTJECAJ

                        RAZDOBLJE OD 12 MJESECI
                        (u milijunima EUR)

                        TEKUĆA FINANCIJSKA GODINA

                        2016.

                        (u milijunima EUR)

                        SLJEDEĆA FINANCIJSKA GODINA

                        2017.

                        (u milijunima EUR)

                        5.0.

                        RASHODI

                        –
                              NA TERET PRORAČUNA EU-a
                        (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                        –

                        –

                        –

                        –

                        –

                        –

                        5.1.

                        PRIHODI

                        –
                              VLASTITA SREDSTVA EU-a
                        (PRISTOJBE/CARINE)

                        –
                              NACIONALNI

                        2018.

                        2019.

                        2020.

                        2021.

                        5.0.1.

                        PREDVIĐENI RASHODI

                        5.1.1.

                        PREDVIĐENI PRIHODI

                        5.2.

                        NAČIN IZRAČUNAVANJA:

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        DA

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        DA

                        6.2.

                        HOĆE LI BITI POTREBAN DODATNI PRORAČUN?

                        NE

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        NE

                        NAPOMENE:

                        Predlaže se dodatno povećanje količinskih ograničenja za otkup u okviru javne intervencije po fiksnoj cijeni za obrano mlijeko u prahu (350 000 tona umjesto 218 000 tona).  Vrlo je izgledno da će se dosegnuti ograničenje koje je trenutačno na snazi te da će se otkup morati provesti putem natječajnog postupka kojim će se utvrditi maksimalna otkupna cijena.  Na temelju prošlih iskustava s natječajima može se očekivati da će otkupne cijene utvrđene na temelju natječajnog postupka biti vrlo blizu utvrđene interventne cijene te se stoga očekuje da će financijski utjecaj prijedloga biti zanemariv u usporedbi s otkupom putem natječaja.

                     (1)
                  Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (SL L 346, 20.12.2013., str. 12.)

                     (2)
                  Uredba Vijeća (EU) 2016/591 od 15. travnja 2016. o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivih količinskih ograničenja za otkup maslaca i obranog mlijeka u prahu (SL L 103, 19.4.2016., str. 3.)


				|

		52013PC0712

			Prijedlog UREDBE VIJEĆA o utvrđivanju stope prilagodbe za izravna plaćanja predviđena Uredbom (EZ) br. 73/2009 za kalendarsku godinu 2013. i stavljanju izvan snage Provedbene uredbe Komisije (EU) br. 964/2013 /* COM/2013/0712 final - 2013/0339 (NLE) */

			   	OBRAZLOŽENJE
1.           KONTEKST PRIJEDLOGA
Ugovorom o funkcioniranju Europske unije
utvrđuje se temeljno pravilo kojim se uređuje financiranje Unije i
prema kojemu godišnji proračun Unije mora biti u skladu s višegodišnjim
financijskim okvirom (VFO). Kako bi se osiguralo da iznosi za financiranje
zajedničke poljoprivredne politike (ZPP) budu u skladu s godišnjim
posebnim ograničenjima za izdatke povezane s tržištem i izravnim
plaćanjima iz rubrike 2. utvrđenima u Uredbi koju treba donijeti
Vijeće na temelju članka 312. stavka 2. Ugovora o
funkcioniranju Europske unije, Uredbom Vijeća (EZ) br. 73/2009 o
utvrđivanju zajedničkih pravila za programe izravne potpore za
poljoprivrednike u okviru zajedničke poljoprivredne politike i utvrđivanju
određenih programa potpore za poljoprivrednike[1] predviđen je mehanizam
financijske discipline. Prema tom mehanizmu, ako se predviđanjima za
izravna plaćanja i rashode povezane s tržištem, uzimajući u obzir sve
financijske transfere između Europskog fonda za jamstva u poljoprivredi
(EFJP) i Europskog poljoprivrednog fonda za ruralni razvoj (EPFRR), utvrdi da
će se premašiti godišnje posebno ograničenje iz rubrike 2.
financijskog okvira, treba utvrditi prilagodbu izravnih plaćanja.
Pri sastavljanju nacrta proračuna za
2014., proračunskim procjenama za izravna plaćanja i izdatke povezane
s tržištem pokazalo se da će posebno ograničenje iz rubrike 2. za
financijsku godinu 2014. vjerojatno biti premašeno nakon financijskih transfera
između EFJP-a i EPFRR-a. Zbog toga izravna plaćanja treba smanjiti u
svrhu usklađivanja s gornjom granicom.
Na toj je osnovi Komisija dostavila prijedlog
za utvrđivanje stope prilagodbe za izravna plaćanja za kalendarsku
godinu 2013.[2],
koji su Europski parlament i Vijeće trebali donijeti do 30. lipnja 2013.,
u skladu s člankom 11. stavkom 1. Uredbe (EZ) br. 73/2009, kako
je izmijenjena Uredbom (EU) br. 671/2012 Europskog parlamenta i Vijeća[3]. Međutim, Europski
parlament i Vijeće nisu utvrdili tu stopu do 30. lipnja 2013. Komisija je
stoga utvrdila stopu Provedbenom uredbom Komisije (EU) br. 964/2013 ([4]), na temelju
članka 18. stavka 4. Uredbe Vijeća (EZ) br. 1290/2005 o
financiranju zajedničke poljoprivredne politike[5].
Člankom 18. stavkom 5. Uredbe
(EZ) br.1290/2005 dana je mogućnost Komisiji da predloži prilagodbu te
stope na temelju novih informacija koje posjeduje. Vijeće može prilagoditi
stopu prilagodbe do 1. prosinca 2013. U ažuriranim predviđanjima za
izdatke povezane s tržištem i izravnim plaćanjima iz dokumenta o izmjeni
za nacrt proračuna za 2014. ukazuje se na potrebu za drugačijim
iznosom financijske discipline. Stoga treba predložiti prilagodbu stopu
prilagodbe.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Ovim se prijedlogom provode pravila propisana
člankom 11. Uredbe Vijeća (EZ) br. 73/2009 i
člankom 18. Uredbe Vijeća (EZ) br. 1290/2005. Prethodno
savjetovanje sa zainteresiranim stranama i priprema ocjene utjecaja nisu bili
potrebni.
3.           PRAVNI ELEMENTI PRIJEDLOGA
Ovim se prijedlogom mijenja stopa prilagodbe
financijske discipline utvrđene člankom 1. Provedbene uredbe Komisije
(EU) br. 964/2013 za kalendarsku godinu 2013.
4.           PRORAČUNSKE IMPLIKACIJE
Izračun prilagođene stope prilagodbe
u okviru financijske discipline dio je pripreme dokumenta o izmjeni za nacrt
proračuna za 2014. u svrhu usklađivanja s neto gornjom granicom
EFJP-a, odnosno posebnim ograničenjem za izdatke povezane s tržištem i
izravnim plaćanjima iz rubrike 2. za financijsku godinu 2014. nakon
financijskih transfera između EFJP-a i EPFRR-a. Neto gornja granica EFJP-a
za financijsku godinu 2014. izračunava se na temelju istih načela kao
i za Provedbenu uredbu Komisije (EU) br. 964/2013. Dokument o izmjeni br.
2 za nacrt proračuna za 2014. uključuje iznos za rezervu za krize u
poljoprivrednom sektoru (424,5 milijuna EUR).
Procjene potrebnih sredstava iz proračuna
za izravne potpore i izdatke vezane uz tržište iz dokumenta o izmjeni ukazuju
na potrebu smanjenja izravnih plaćanja koja se mogu dodijeliti
poljoprivrednicima za kalendarsku godinu 2013. do 902,9 milijuna EUR, u
usporedbi s 1 471,4 milijuna EUR utvrđenih nacrtom
proračuna. Prilagođena stopa prilagodbe potrebna za poštovanje gornje
granice jest 2,453658 %. Izračunana je prema istoj metodi kao u
Provedbenoj uredbi Komisije (EU) br. 964/2013.
Posljedica primjene te stope prilagodbe bit
će smanjenje iznosa izravnih plaćanja za proračunske linije
kojima se pokrivaju izdaci koji se odnose na zahtjeve za potporu koje su
podnijeli poljoprivrednici za kalendarsku godinu 2013. (financijska godina
2014.).
2013/0339 (NLE)
Prijedlog
UREDBE VIJEĆA
o utvrđivanju stope prilagodbe za
izravna plaćanja predviđena Uredbom (EZ) br. 73/2009 za kalendarsku
godinu 2013. i stavljanju izvan snage Provedbene uredbe Komisije (EU) br.
964/2013
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu Vijeća (EZ)
br. 1290/2005 od 21. lipnja 2005. o financiranju zajedničke poljoprivredne
politike[6],
a posebno njezin članak 18. stavke 4. i 5.,
uzimajući u obzir prijedlog Europske
komisije,
budući da:
(1)       Komisija je 25. ožujka 2013.
usvojila prijedlog Uredbe Europskog parlamenta i Vijeća o utvrđivanju
stope prilagodbe za izravna plaćanja predviđena Uredbom (EZ) br.
73/2009 za kalendarsku godinu 2013.[7].
Europski parlament i Vijeće nisu utvrdili tu prilagodbu do 30. lipnja,
kako je predviđeno člankom 11. stavkom 2. Uredbe
Vijeća (EZ) br. 73/2009[8].
Stoga je Komisija, u skladu s člankom 18. stavkom 4. Uredbe (EZ)
br. 1290/2005, utvrdila prilagodbu Provedbenom uredbom Komisije (EU) br.
964/2013 ([9]).

(2)       U ažuriranim
predviđanjima za izravna plaćanja i izdatke povezane s tržištem iz
dokumenta o izmjeni Komisije br. 2 za nacrt proračuna za 2014. ukazuje se
na potrebu za prilagodbom iznosa financijske discipline koji je uzet u obzir u
nacrtu proračuna za 2014. Dokument o izmjeni br. 2 za nacrt proračuna
za 2014. utvrđen je uzimajući u obzir iznos financijske discipline od
902,9 milijuna EUR, uključujući iznos za rezervu za krize u
poljoprivrednom sektoru. Stopu prilagodbe za izravna plaćanja utvrđena
Provedbenom Uredbom (EU) br. 964/2013 stoga treba prilagoditi, u skladu s
člankom 18. stavkom 5. Uredbe (EZ) br. 1290/2005.
(3)       U pravilu, poljoprivrednici
koji podnose zahtjev za potporu za izravna plaćanja za jednu kalendarsku
godinu (N) plaćanje primaju unutar propisanog razdoblja plaćanja koji
potpada pod financijsku godinu (N+1). Međutim države članice imaju
mogućnost, unutar određenih ogranićenja, kasniti u plaćanju
poljoprivrednicima nakon tog razdoblja plaćanja bez ikakvih vremenskih
ograničenja. Ta kašnjenja u plaćanju mogu podpasti u kasniju
financijsku godinu. Kada se financijska disciplina primijeni na određenu
kalendarsku godinu, stopa prilagodbe ne primjenjuje se na plaćanja za koja
su podneseni zahtjevi za potporu u kalendarskim godinama za koje se ne
primjenjuje financijska disciplina. Kako bi se osiguralo jednako postupanje
prema poljoprivrednicima, primjereno je stoga predvidjeti da se stopa
prilagodbe treba primijeniti isključivo na plaćanja za koja su
podneseni zahtjevi uza potporu u kalendarskoj godini za koju se primjenjuje
financijska disciplina, neovisno o tome kada je izvršeno plaćanje
poljoprivrednicima.
(4)       Političkim dogovorom o
reformi Zajedničke poljoprivredne politike od 26. lipnja 2013.
odlučeno je da se financijska disciplina primjenjuje na izravna
plaćanja veća od 2 000 EUR. Također je dogovoreno da
se nadoknada neiskorištenih odobrenih sredstava (ako postoje) na kraju
financijske godine isplaćuje poljoprivrednicima godinu nakon one za koju se
primjenjuje financijska disciplina. Kako bi se osigurala dosljednost,
primjereno je postaviti isti prag tijekom godina. Financijsku disciplinu treba
primjenjivati na sličan način na kalendarsku godinu 2013. radi
dosljednosti s budućom dogovorenom primjenom. Stoga je primjereno predvidjeti
primjenu stope prilagodbe samo na iznose koji prelaze 2 000 EUR.
(5)       Člankom 11. stavkom 3.
Uredbe (EZ) br. 73/2009 utvrđeno je da u okviru primjene rasporeda
povećanja iz članka 121. te Uredbe na sva izravna plaćanja koja
se dodjeljuju u novim državama članicama u smislu članka 2.
točke (g) Uredbe, financijska disciplina ne primjenjuje se na nove države
članice do početka kalendarske godine za koju je razina izravnih
plaćanja koja se primjenjuju u novim državama članicama barem jednaka
tada primjenjivanoj razini takvih plaćanja u državama članicama koje
nisu nove države članice. S obzirom na to da su izravna plaćanja još
uvijek podložna primjeni rasporeda povećanja u kalendarskoj godini 2013. u
Bugarskoj i Rumunjskoj, stopa prilagodbe koja se utvrđuje ovom Uredbom ne
primjenjuje se na plaćanja poljoprivrednicima u tim državama
članicama.
(6)       Uredba (EZ) br. 73/2009
prilagođena je Aktom o pristupanju Hrvatske. S obzirom na to da se na
Hrvatsku primjenjuje raspored povećanja ipredviđen
člankom 121. Uredbe (EZ) br. 73/2009 , stopa prilagodbe koja se
utvrđuje ovom Uredbom ne primjenjuje se na plaćanja
poljoprivrednicima u Hrvatskoj.
(7)       Kako bi se osiguralo da
prilagođena stopa bude primjenjiva od datuma utvrđenog Uredbom (EC)
br. 73/2009, kada bi trebala započeti plaćanja poljoprivrednicima,
ova se Uredba treba primjenjivati od 1. prosinca 2013.
(8)       Nova stopa prilagodbe treba
se uzeti u obzir radi izračuna cjelokupnog plaćanja koje se
dodjeljuje poljoprivredniku na temelju zahtjeva za potporu koji je podnesen za
kalendarsku godinu 2013. Zbog preciznosti je potrebno staviti izvan snage
Provedbenu Uredbu (EU) br. 964/2013.
DONIJELO JE OVU UREDBU:
Članak 1.
1.           Iznosi izravnih plaćanja
u smislu članka 2. točke (d) Uredbe (EZ) br. 73/2009 viši od
2 000 EUR, koji će se dodjeljivati poljoprivredniku u okviru zahtjeva
za potporu podnesenog u kalendarskoj godini 2013., smanjuju se za
2,453658 %.
2.           Sniženje predviđeno
stavkom 1. ne primjenjuje se u Bugarskoj, Rumunjskoj i Hrvatskoj.
Članak 2.
Provedbena uredba (EU) br. 964/2013[10] stavlja se izvan snage.
Članak 3.
Ova Uredba stupa na snagu [sedmog] dana od
dana objave u Službenom listu Europske unije.
Primjenjuje se od 1. prosinca 2013.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu,
                                                                       Za
Vijeće
                                                                       Predsjednik
 FINANCIJSKI IZVJEŠTAJ || FS/13/
 6.15.2013.1
   || DATUM: 26.09.2013.
 1. || NASLOV PRORAČUNA: Vidi predviđeni proračun nakon prilagodbe (prethodna modulacija) i financijsku disciplinu po stavci u nastavku: 05 03 01 01 (SJP) 05 03 01 02 (SJPP) 05 03 01 03 (Zasebno plaćanje za šećer) 05 03 01 04 (Zasebno plaćanje za voće i povrće) 05 03 01 05 (Posebna potpora čl. 68. – proizvodno nevezano plaćanje) 05 03 01 06 (Zasebno plaćanje za jagodasto voće) 05 03 02 06 (Premija za krave dojilje) 05 03 02 07 (Dodatna državna premija za krave dojilje) 05 03 02 13 (Premija za ovce i koze) 05 03 02 14 (Dopunska premija za ovce i koze) 05 03 02 28 (Potpora za dudove svilce) 05 03 02 39 (Dodatni iznos za proizvođače šećerne repe i šećerne trske) 05 03 02 40 (Potpora po površini za pamuk) 05 03 02 44 (Posebna potpora čl. 68. – proizvodno vezano plaćanje) 05 03 02 50 (POSEI – Programi potpore Zajednice) 05 03 02 52 (POSEI – Egejski otoci) 05 03 10 (Rezerve za poljoprivredne krize)   || ODOBRENA SREDSTVA: u milijunima EUR   30 083 7 382 277 12 487 11 902 49 23 7 0,5 21 239 1089 407 18 424,5
 2. || NASLOV: Nacrt UREDBE VIJEĆA o izmjenama Provedbene uredbe Komisije (EU) br. 964/2013 o utvrđivanju stope prilagodbe za izravna plaćanja predviđena Uredbom (EZ) br. 73/2009 za kalendarsku godinu 2013.
 3. || PRAVNA OSNOVA: Članak 18. stavci 4. i 5. Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike
 4. || CILJEVI: Ovim se nacrtom uredbe prilagođava stopa prilagodbe financijske discipline koja će se primjenjivati na izravna plaćanja dodijeljena poljoprivrednicima na temelju zahtjeva za potporu koji su podneseni za kalendarsku godinu 2013. na temelju novih dostupnih informacija.
 5. || FINANCIJSKE IMPLIKACIJE || RAZDOBLJE OD 12 MJESECI (u milijunima EUR) || TEKUĆA FINANCIJSKA GODINA 2013. (u milijunima EUR) || SLJEDEĆA FINANCIJSKA GODINA 2014. (u milijunima EUR)
 5.0 || RASHODI -               NA TERET PRORAČUNA EU-a (POVRATI/INTERVENCIJE) -               NACIONALNA TIJELA -               OSTALI || -902,9 + 424,5 || nije dostupno || -902,9 + 424,5
 5.1 || PRIHODI -               VLASTITA SREDSTVA EU-a (PRISTOJBE/CARINE) -               NACIONALNI ||   ||   ||
   ||   || 2015. || 2016. || 2017. || 2018.
 5.0.1 || PREDVIĐENI RASHODI ||   ||   ||   ||
 5.1.1 || PREDVIĐENI PRIHODI ||   ||   ||   ||
 5.2 || NAČIN IZRAČUNAVANJA: Vidi komentare
 6.0 || MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA? || nije dostupno
 6.1 || MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO? || nije dostupno
 6.2 || HOĆE LI BITI POTREBAN DODATNI PRORAČUN? || NE
 6.3 || HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE? || NE
 NAPOMENE:   Izračun prilagođene stope prilagodbe financijske discipline dio je pripreme dokumenta o izmjeni za nacrt proračuna za 2014. u svrhu usklađivanja s neto gornjom granicom EFJP-a, odnosno posebnim ograničenjem za izdatke povezane s tržištem i izravnim plaćanjima iz rubrike 2. za financijsku godinu 2014. nakon financijskih transfera između EFJP-a i EPFRR-a. Neto gornja granica EFJP-a za financijsku godinu 2014. izračunava se na temelju istih načela kao i za Provedbenu uredbu Komisije (EU) br. 964/2013. Procjene potrebnih sredstava iz proračuna za izravne potpore i izdatke vezane uz tržište iz dokumenta o izmjeni ukazuju na potrebu smanjenja izravnih plaćanja koja se mogu dodijeliti poljoprivrednicima za kalendarsku godinu 2013. do 902,9 milijuna EUR, u usporedbi s 1 471,4 milijuna EUR utvrđenih nacrtom proračuna. To uključuje iznos za rezervu za krize u poljoprivrednom sektoru (424,5 milijuna EUR). Prilagođena stopa prilagodbe potrebna za poštovanje gornje granice jest 2,453658 %. Izračunana je na isti način kao u Provedbenoj uredbi Komisije (EU) br. 964/2013, odnosno uzimajući u obzir da se primjenjuje samo na iznose veće od 2 000 EUR i ne primjenjuje se u Bugarskoj, Rumunjskoj i Hrvatskoj zato što su one u postupku postupnog uvođenja izravnih plaćanja u kalendarskoj godini 2013.   Procijenjeni iznosi financijske discipline po stavci proračuna su sljedeće (u milijunima EUR):   05 03 01 01 (SJP) || 717,1
 05 03 01 02 (SJPP) || 103,2
 05 03 01 03 (Zasebno plaćanje za šećer) || 5,8
 05 03 01 04 (Zasebno plaćanje za voće i povrće) || 0,2
 05 03 01 05 (Posebna potpora čl. 68. – proizvodno nevezano plaćanje) || 11,5
 05 03 01 06 (Zasebno plaćanje za jagodasto voće) || 0,2
 05 03 02 06 (Premija za krave dojilje) || 22,2
 05 03 02 07 (Dodatna državna premija za krave dojilje) || 1,3
 05 03 02 13 (Premija za ovce i koze) || 0,3
 05 03 02 14 (Dopunska premija za ovce i koze) || 0,1
 05 03 02 28 (Potpora za dudove svilce) || 0,0
 05 03 02 39 (Dodatni iznos za proizvođače šećerne repe i šećerne trske) || 0,6
 05 03 02 40 (Potpora po površini za pamuk) || 6,2
 05 03 02 44 (Posebna potpora čl. 68. – proizvodno vezano plaćanje) || 25,2
 05 03 02 50 (POSEI – Programi potpore Zajednice) || 8,7
 05 03 02 52 (POSEI – Egejski otoci) || 0,3
   ||
Uredba
  ima posljedice za proračun u smislu toga da su procjene
  proračunskih dodijeljenih sredstava za izravna plaćanja (prije
  razmatranja financijske discipline) smanjene za prethodno prikazane iznose
  nakon primjene prilagođene stope prilagodbe iz ovog prijedloga. Kao rezultat
  toga, zatražena dodijeljena sredstva za poglavlje 05 03 (izravna
  potpora) kao što je navedeno u točki 1. ovog financijskog
  izvještaja za točke proračuna na koje se primjenjuje financijska
  disciplina osiguravaju usklađenost s neto gornjom granicom EFJP-a za
  financijsku godinu 2014. i utvrđivanje iznosa za rezervu za krize.
[1]               SL L 30, 31.1.2009., str. 16.
[2]               COM (2013)159 završna verzija.
[3]               SL L 204, 31.7.2012., str. 11.
[4]               Provedbena uredba Komisije (EU) br. 964/2013 o
utvrđivanju stope prilagodbe za izravna plaćanja predviđena
Uredbom (EZ) br. 73/2009 za kalendarsku godinu 2013. (SL L 268, 10.10.2013.,
str. 5.).
[5]               SL L 277, 21. 10. 2005., str. 1.
[6]               SL L 209, 11.8.2005., str. 1.
[7]               COM (2013)159 završna verzija.
[8]               Uredba Vijeća (EU) br. 73/2009 od 19. siječnja
2009. o utvrđivanju zajedničkih pravila za programe izravne potpore
za poljoprivrednike u okviru zajedničke poljoprivredne politike i
utvrđivanju određenih programa potpore za poljoprivrednike (SL L 30,
31.1.2009. str. 16).
[9]               Provedbena uredba Komisije (EU) br. 964/2013 o
utvrđivanju stope prilagodbe za izravna plaćanja predviđena
Uredbom (EZ) br. 73/2009 za kalendarsku godinu 2013. (SL L 268, 10.10.2013.,
str. 5.).
[10]             Provedbena uredba Komisije (EU) br. 964/2013 o
utvrđivanju stope prilagodbe za izravna plaćanja predviđena
Uredbom (EZ) br. 73/2009 za kalendarsku godinu 2013. (SL L 268, 10.10.2013.,
str. 5.).


               EUROPSKA KOMISIJA
            Bruxelles, 6.10.2016.
            COM(2016) 653 final
            2016/0319(NLE)
            Prijedlog
            UREDBE VIJEĆA
            o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Presudom od 7. rujna 2016. u predmetu C-113/14 Sud je poništio članak 7. Uredbe o zajedničkoj organizaciji tržišta poljoprivrednih proizvoda (Uredba (EU) br. 1308/2013 Europskog parlamenta i Vijeća), kojim se utvrđuju referentni pragovi za određene poljoprivredne proizvode, na osnovi činjenice da je te referentne pragove na temelju članka 43. stavka 3. Ugovora trebalo donijeti samo Vijeće na prijedlog Komisije.

                  Sud je poništio i članak 2. Uredbe Vijeća (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda, kojim se utvrđuje razina cijena javne intervencije, na temelju činjenice da je taj članak neodvojivo povezan s poništenim člankom 7. Uredbe o ZOT-u.

                  Budući da je Sud zadržao pravne učinke poništenih odredbi u oba akta na najviše pet mjeseci od datuma donošenja presude, potrebno je prije kraja tog petomjesečnog razdoblja izmijeniti Uredbu (EU) br. 1370/2013 tako da se u nju unesu odredbe o referentnim pragovima i razinama cijena intervencije koje je Sud poništio i na temelju toga uvedu određene prilagodbe.

               •Usklađenost s postojećim odredbama politike u tom području politike

                  Ovaj prijedlog temelji se na presudi Suda u pogledu pravnih osnova za utvrđivanje referentnih pragova povezanih s organizacijom tržišta poljoprivrednih proizvoda.

               •Usklađenost s drugim politikama Unije

                  Nije dostupno

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 43. stavak 3. Ugovora o funkcioniranju Europske unije.

               •Supsidijarnost (za neisključivu nadležnost)

                  Ovaj je prijedlog u zajedničkoj nadležnosti EU-a i država članica i u skladu je s načelom supsidijarnosti.

               •Proporcionalnosti

                  Prijedlog je u skladu s načelom proporcionalnosti.

               •Odabir instrumenta

                  Nije dostupno

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacije / provjere primjerenosti postojećeg zakonodavstva

                  Nije dostupno

               •Savjetovanja s dionicima

                  Nije dostupno

               •Prikupljanje i primjena stručnog znanja

                  Nije dostupno

               •Procjena učinka

                  Nije dostupno

               •Primjerenost propisa i pojednostavnjivanje

                  Nije dostupno

               •Temeljna prava

                  Nije dostupno

               4.UTJECAJ NA PRORAČUN

                  Ovaj prijedlog nema nikakav utjecaj na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije dostupno

               •Dokumenti s obrazloženjima (za direktive)

                  Nije dostupno

                  •
                        Detaljno obrazloženje posebnih odredbi prijedloga

                  Nije dostupno

               2016/0319 (NLE)

               Prijedlog

               UREDBE VIJEĆA

               o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Presudom od 7. rujna 2016. u predmetu C-113/14
                  1
                Sud je poništio članak 7. Uredbe (EU) br. 1308/2013 Europskog parlamenta i Vijeća
                  2
               , kojim se utvrđuju referentni pragovi za određene poljoprivredne proizvode, na osnovi činjenice da je te referentne pragove na temelju članka 43. stavka 3. Ugovora o funkcioniranju Europske unije („UFEU”) trebalo donijeti Vijeće na prijedlog Komisije.

               (2)Sud je poništio i članak 2. Uredbe Vijeća (EU) br. 1370/2013
                  3
               , kojim se utvrđuje  razina cijena javne intervencije, na temelju činjenice da je taj članak neodvojivo povezan s poništenim člankom 7. Uredbe (EU) br. 1308/2013.

               (3)Sud je proglasio da pravne učinke članka 7. Uredbe (EU) br. 1308/2013 i članka 2. Uredbe (EU) br. 1370/2013 treba zadržati u razdoblju od najviše pet mjeseci od datuma donošenja presude.

               (4)Stoga je prije kraja tog petomjesečnog razdoblja potrebno izmijeniti Uredbu (EU) br. 1370/2013 tako da se u nju unesu odredbe o referentnim pragovima i razinama cijena intervencije koje je Sud poništio i na temelju toga uvedu određene prilagodbe.

               (5)S obzirom na rok koji je u svojoj presudi utvrdio Sud, ova Uredba trebala bi stupiti na snagu na dan objave,

               DONIJELO JE OVU UREDBU:

               Članak 1.

               Uredba (EU) br. 1370/2013 mijenja se kako slijedi:

               (1)
                     Umeće se sljedeći članak 1.a:

               „Članak 1.a

               Referentni pragovi

               1.Utvrđeni su sljedeći referentni pragovi:

               (a)za sektor žitarica: 101,31 EUR po toni vezano uz veleprodaju, za robu isporučenu u skladište, prije istovara;

               (b)za neoljuštenu rižu: 150 EUR po toni za standardnu kvalitetu, kako je definirano u točki A Priloga III. Uredbi (EU) br. 1308/2013, vezano uz veleprodaju, za robu isporučenu u skladište, prije istovara;

               (c)za šećer standardne kvalitete definiran u točki B Priloga III. Uredbi (EU) br. 1308/2013, vezano uz nepakirani šećer, franko tvornica:

               i.za bijeli šećer: 404,4 EUR po toni;

               ii.za sirovi šećer: 335,2 EUR po toni;

               (d)za sektor govedine i teletine: 2 224 EUR po toni za trupove muških goveda konformacije/stupnja prekrivenosti masnim tkivom klase R3, kako je utvrđeno u ljestvici Unije za klasiranje trupova goveda u dobi od osam mjeseci ili više kako je navedeno u točki A Priloga IV. Uredbi (EU) br. 1308/2013;

               (e)sektor mlijeka i mliječnih proizvoda:

               i.246,39 EUR za 100 kg maslaca;

               ii.169,80 EUR za 100 kg obranog mlijeka u prahu;

               (f)za svinjetinu: 1 509,39 EUR po toni za trupove svinja standardne kvalitete definirane u smislu težine i sadržaja nemasnog mesa kako je utvrđeno u ljestvici Unije za klasiranje trupova svinja iz točke B Priloga IV. Uredbi (EU) br. 1308/2013 kako slijedi:

               i.trupovi težine od 60 kg do manje od 120 kg: klasa E;

               ii.trupovi težine od 120 kg do 180 kg: klasa R;

               (g)za sektor maslinova ulja:

               i.1 779 EUR po toni za ekstradjevičansko maslinovo ulje;

               ii.1 710 EUR po toni za djevičansko maslinovo ulje;

               iii.1 524 EUR po toni za maslinovo ulje lampante koje sadrži 2 stupnja slobodnih masnih kiselina, pri čemu se taj iznos smanjuje za 36,70 EUR po toni za svaki dodatni stupanj kiselosti.

               2.Referentne pragove određene u stavku 1. revidira Komisija, uzimajući u obzir objektivne kriterije, a posebno kretanja u proizvodnji, troškove proizvodnje (posebno ulazna sredstva) i tržišne trendove. Prema potrebi referentni pragovi ažuriraju se u skladu s postupkom iz članka 43. stavka 3. UFEU-a s obzirom na kretanja u proizvodnji i na tržištima.

               3.Upućivanja na referentne pragove u Uredbi (EU) br. 1308/2013 tumače se kao upućivanja na pragove utvrđene u stavku 1.”

               (2)
                     Članak 2. zamjenjuje se sljedećim:

               „Članak 2.

               Cijene javne intervencije

               1.Razina cijene javne intervencije:

               (a)za običnu pšenicu, tvrdu (durum) pšenicu, ječam, kukuruz, rižu u ljusci i obrano mlijeko u prahu jednaka je odgovarajućem referentnom pragu navedenom u članku 1.a u slučaju otkupa po fiksnoj cijeni te ne smije prelaziti odgovarajući referentni prag u slučaju otkupa putem natječaja;

               (b)za maslac je jednaka 90 % referentnog praga određenog u članku 1.a u slučaju otkupa po fiksnoj cijeni te ne prelazi 90 % referentnog praga u slučaju otkupa putem natječaja;

               (c)za govedinu i teletinu, ne smije biti viša od cijene iz članka 13. stavka 1. točke (c) Uredbe (EU) br. 1308/2013.

               2.Cijene javne intervencije za običnu pšenicu, tvrdu (durum) pšenicu, ječam, kukuruz i rižu u ljusci iz stavka 1. usklađuju se prema povećanju ili smanjenju tih cijena na temelju glavnih kriterija kvalitete za navedene proizvode.

               3.Komisija donosi provedbene akte kojima se utvrđuju povećanja ili smanjenja cijene javne intervencije proizvoda iz stavka 2. ovog članka prema uvjetima utvrđenima u navedenim provedbenim aktima. Ti se provedbeni akti donose u skladu s postupkom ispitivanja iz članka 15. stavka 2.”

               (3)
                     Točka (b) članka 8. zamjenjuje se sljedećim:

               „(b)cijene viška šećera dostupnog na tržištu Unije ili, ako nema viška šećera na tom tržištu, referentnog praga za šećer utvrđenog u članku 1.a točki (c).”

               Članak 2.

               Ova Uredba stupa na snagu na dan objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Presuda Suda od 7. rujna 2016., Njemačka protiv Parlamenta i Vijeća, C-113/14, ECLI:EU:C:2016:635.

                     (2)
                  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

                     (3)
                  Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (SL L 346, 20.12.2013., str. 12.).